sagorsarker/bangla-wikipedia huggingface dataset:
সুলতান আহমদ শাহ মসজিদ

সুলতান আহমদ শাহ মসজিদ () হলো পাহাংয়ের একটি মসজিদ। এটি মসজিদটি মালয়েশিয়ায় পাহাংয়ের কুয়ান্তানে অবস্থিত।
মসজিদটি সুলতান আহমেদ আল-মুআজ্জাম শাহ ইবনি আলমারহুম বেনদাহারা শ্রী মহারাজা তুন আলীর (২৩ মে ১৮৩৬ - ৯ মে ১৯১৪) নামে নামকরণ করা হয়, যিনি ছিলেন পাহাং এর ষষ্ঠ রাজা বেন্দাহারা এবং পাহাং এর প্রতিষ্ঠাতা এবং প্রথম আধুনিক সুলতান। ২৮ আগস্ট ১৯৬৪ সালে সুলতান আবু বকর রিয়াতউদ্দিন আল-মুআজ্জাম শাহ ইবনে আল-মারহুম সুলতান আবদুল্লাহ আল-মুতাসিম বিল্লাহ শাহ আনুষ্ঠানিকভাবে মসজিদটি উদ্বোধন করেন।
ওয়াল স্ট্রিটে (বর্তমানে মাহকোটা সড়কে) অবস্থিত পুরানো কাঠের মসজিদের জায়গায় নতুন মসজিদ নির্মাণ করতে, ১৯৬২ সালে সুলতান আহমেদ ১ মসজিদের নকশায় এই মসজিদটি নির্মিত হয়। মসজিদে একটি বড় গম্বুজ এবং রকেট আকৃতির মিনার রয়েছে। ১৯৯২ সালে মসজিদটি ভেঙ্গে ফেলা হয় এবং এর জায়গায় একটি বড় গম্বুজ এবং ছোট গম্বুজসহ নতুন চারটি মিনারের একটি রাষ্ট্রীয় মসজিদ তৈরি করা হয় এবং একই নাম রাখা হয়। 
এই ভবনটি নতুনভাবে ১৯৯১ থেকে ১৯৯৩ সালের মধ্যে ডিজেডজে আর্কিটেক্ট এবং অ্যাসোসিয়েটস দ্বারা নির্মিত হয়। সুলতান আহমাদ আল-মুয়াজ্জাম শাহের প্রপৌত্র, সুলতান হাজী আহমদ শাহ আল-মুস্তাইন বিল্লাহ ইবনে আলমারহুম সুলতান আবু বকর রিয়ায়াতউদ্দিন আল-মুআজ্জাম শাহ, মক্কার বড় মসজিদের প্রাক্তন ইমাম সাইখ মুহাম্মাদ বিন আবদুল্লাহ আস-সাবিল শুক্রবার, ২১ অক্টোবর ১৯৯৪ সালে আনুষ্ঠানিকভাবে মসজিদ পুনরায় উদ্বোধন করেন। প্রাক্তন গ্র্যান্ড ইমাম, দাতো' বদলি শাহ বিন আলাউদ্দিন পাহাং-এর ভাইস মুফতি হওয়ার পর, ২০২৩ সালের ফেব্রুয়ারি থেকে তুয়ান হাজি মোহাম্মদ রিজ্জাল বিন মোহাম্মদ আলী নাফিয়াহ হলেন সুলতান আহমেদ মসজিদের বর্তমান প্রধান ইমাম।
ওমর খৈয়াম (অভিঘাত খাদ)

ওমর খৈয়াম হল চন্দ্রের চাঁদের পৃষ্ঠের একটি গর্ত যা চাঁদের পৃষ্ঠের উত্তর-পশ্চিম অংশের ঠিক বাইরে অবস্থিত, পৃথিবী থেকে দেখা যাওয়ার মতো চাঁদের পৃষ্ঠে অবস্থিত। এটি ভূপৃষ্ঠের এমন একটি অঞ্চলে অবস্থিত, যা কখনো কখনো লিব্রেশনের (চাঁদের কক্ষপথের অবস্থানগত পরিবর্তন) কারণে পৃথিবীর দৃষ্টিতে আনা হয় এবং অনুকূল আলোর পরিবেশে এটি এক প্রান্ত থেকে দেখা যায়। যাইহোক, এই ধরনের পরিবেশ-পরিস্থিতিতে খুব বেশি বিস্তারিত দেখা যায় না, এবং গর্তটি কক্ষপথ থেকে সবচেয়ে ভালভাবে দেখা যায়।
এই বৈশিষ্ট্যটি পোকজোবাটের পশ্চিমের বড় প্রাচীর ঘেরা সমতল প্রান্তে অবস্থিত এবং ওমর খৈয়ামের উত্তর-পশ্চিম প্রান্তটি জেসিগমন্ডি গর্ত দিয়ে ঢাকা। ওমর খৈয়ামের ভেতরের মেঝেটির পূর্ব-দক্ষিণ-পূর্ব অংশটি ছোট এবং ছোট গর্ত দিয়ে ঢাকা।ভেতরের মেঝের একটি রিজ দ্বারা অর্ধেক ভাগ করা হয়েছে, যা ওমর খৈয়ামকে একাধিক বিভাজিত প্রভাবের সমন্বয়ে গঠিত একটি গঠনের চেহারা দেয়।
ওমর খৈয়ামের বাইরের অংশটি মারাত্মকভাবে ক্ষয়িত এবং দক্ষিণ-পূর্ব দিকে বিশাল ফাটল রয়েছে। একটি ছোট গর্ত পশ্চিম দিকের রিমকে ছাপিয়ে গেছে এবং একাধিক ছোট গর্ত ভিতরের পার্শ্ব এবং অংশগুলোকে চিহ্নিত করে। দক্ষিণ-পশ্চিমের মেঝের অংশ অন্য জায়গার তুলনায় কিছুটা মসৃণ।
পার্সিয়ান গণিতবিদ এবং জ্যোতির্বিজ্ঞানী ওমর খৈয়ামের সম্মানে এই গর্তটির নামকরণ করা হয়েছিল(ওমর খৈয়াম)।
তথ্য বিবরণী
সাধবা

সাধবা (বা সাধব ) ( )-রা ছিলেন কলিঙ্গ অঞ্চলের প্রাচীন নাবিক। প্রাচীন ভারতের কলিঙ্গ অঞ্চল আধুনিক ভারতের ওড়িশা রাজ্যের অন্তর্ভুক্ত। সাধবারা বাণিজ্য পরিচালনার জন্য বোইটাস নামক বিশেষ জাহাজ ব্যবহার করে দক্ষিণ-পূর্ব এশিয়ার মতো দূরবর্তী দেশগুলিতে জলপথে গমন করত। 
কার্তিক পূর্ণিমার প্রথম প্রহর (অক্টোবর এবং নভেম্বরের পূর্ণিমার দিন) -কে সাধবারা তাদের দীর্ঘ যাত্রা শুরু করার জন্য একটি শুভ উপলক্ষ বলে বিবেচিত করতেন। নারকেল, মাটির পাত্র, চন্দন, কাপড়, চুন, চাল, মশলা, লবণ, লবঙ্গ, কুমড়া, রেশমের শাড়ি, পান, সুপারি, হাতি, মূল্যবান ও অর্ধমূল্যবান পাথর ছিল তাদের বাণিজ্যের প্রধান সামগ্রী। এই উপজাতির মহিলারাও সমুদ্রযাত্রায় অংশ নিতেন। তারা সাধবানী নামে পরিচিত ছিলেন ( সাধবাণী)। ওড়িয়া নাবিকরা পূর্ব ও দক্ষিণ-পূর্ব এশিয়ায় বৌদ্ধ ও হিন্দু ধর্মের প্রসারে সহায়ক ভূমিকা পালন করেছিল। এছাড়াও ভারতীয় স্থাপত্য, রামায়ণ এবং মহাভারতের মতো মহাকাব্য, ব্রাহ্মী লিপি লিখন পদ্ধতি ইত্যাদি বিষয়ে তাদের প্রমুখ যোগদান ছিল। সংস্কৃত সাহিত্যে অন্যান্য বিভিন্ন ভাষাগোষ্ঠী যেমন খেমার, থাই, চাম, বালিনিজ ইত্যাদি অনেক দক্ষিণ-পূর্ব এশীয় ভাষায় বিভিন্ন ভারতীয় শব্দাবলীর উপস্থিতি দেখা যায়। মনে করা হয় সাধবাদের বানিজ্যযাত্রার জন্যই সেই অঞ্চলের ভাষায় বিভিন্ন ভারতীয় শব্দের প্রভাব পরেছিল। 
গজপতি সাম্রাজ্যের পতনের সাথে ষোল শতকে সামুদ্রিক বাণিজ্য হ্রাস পায়, যা সাধবাদের পক্ষে অসুবিধাজনক হয়ে উঠেছিল।
প্রাচীন যুগে স্থল রেশম পথ এবং সামুদ্রিক রেশম পথ উপমহাদেশের দুটি স্বতন্ত্র ধরনের বাণিজ্য পথ ছিল যা বণিক নেতাদের দ্বারা নিয়ন্ত্রিত হত। দুই প্রধান ব্যবসায়ী গোষ্ঠী ছিল, "শ্রেষ্ঠী" এবং "সার্থবাহ" । "শ্রেষ্ঠীরা" শহর ও গ্রামে ব্যবসা করতেন এবং তারা স্থানীয় অঞ্চলের পন্যের প্রয়োজন পূরণ করতেন। অপরপক্ষে সর্থবাহ, যারা কাফেলা নেতা হিসাবেও পরিচিত, তারা এক জায়গা থেকে অন্য জায়গায় ভ্রমণ করতেন ও দেশী এবং বিদেশী উভয় পণ্যের ব্যবসা করতেন। তারা আমদানি ও রপ্তানি উভয়ই নিয়ন্ত্রণ করতেন এবং স্থানীয় শ্রেষ্ঠীদের কাছে কাচামাল বিক্রেতা এবং সরবরাহকারী হিসাবে পরিচিত ছিলেন।
হারিস

হারিস বা জারেশ ( ) বা বোকো বোকো অথবা হারিসা হল মাংসের সাথে মিশ্রিত, পাকা গম দিয়ে প্রস্তুত একটি খাবার। এটি প্রধানত বিভিন্ন জাতের বীজ থেকে উতপন্ন গম দিয়ে তৈরি করা হয়। হারিস একটি জনপ্রিয় খাবার যা সমগ্র আরব বিশ্বে পরিচিত এবং সাধারণত রমজান মাসে পারস্য উপসাগরের উপকূলীয় অঞ্চলে অবস্থিত আরব দেশের রাজ্যেগুলিতে এই খাবার রান্না করে খাওয়া হয়। আশুরার সময় ইরাক, লেবানন এবং বাহরাইনে শিয়া মুসলমানরা এই খাবারটি রান্না করে খায়।
"হারিস" ( ) শব্দটি একটি আরবি শব্দ হারসা থেকে উদ্ভূত হয়েছে যার অর্থ হল থেতলানো বা থেতলে মাখা। 
আর্মেনিয়ান উপাখ্যান অনুসারে আর্মেনিয়ার পৃষ্ঠপোষক সাধক, গ্রেগরি দ্য ইলুমিনেটর দরিদ্রদের জন্য ভালবেসে বিভিন্ন দানের আয়োজন করেছিলেন এবং খাবার সরবরাহ করছিলেন। ভিড় বাড়তে থাকায় লোকজনদের খাওয়ানোর জন্য পর্যাপ্ত ভেড়া ছিল না তাই রান্নার খাবারে গম যোগ করা হয়েছিল। তারা লক্ষ্য করলো যে গমগুলো রান্নার সময় কড়াইয়ের নিচে লেগে যাচ্ছে। সন্ত গ্রেগরি তখন খাবারটিকে ভালোভাবে নাড়তে পরামর্শ দিলেন। সেইসময় তিনি উচ্চারন করলেন "হারেখ" যার অর্থ নাড়া দেওয়া। এইভাবে "হারেখ" শব্দ থেকে থালাটির নাম হল "হরিসা"। তখন থেকেই "হারিসাকে" দাতব্য খাবার হিসেবে দান করে হয়ে আসছে। পদটি ঐতিহ্যগতভাবে ইস্টারের দিনে পরিবেশন করা হয়। এটি এখনও সারা বিশ্বের অনেক আর্মেনিয়ান পরিবারের দ্বারা প্রস্তুত করা হয় এবং এটি আর্মেনিয়ার জাতীয় খাবার হিসাবে বিবেচিত হয়। 
ইবনে সায়ার আল-ওয়াররাকের দশম শতকের একটি রান্নার বই "কিতাব আল তাবিখ" -এ হারিসের উল্লেখ আছে। পাশাপাশি আল-বাগদাদির তের শতকের রান্নার বই "কিতাব আল তাবিখ" এবং ইবনে রাজিন আল-তুজিবি রচিত তের শতকের রন্ধন সম্পর্কীয় বই "কিতাব আন্দালুস" -এ হারিসের কথা নথিভুক্ত করা হয়েছে। "আল-খিওয়ান ফি তাইয়্যিবাত আল-তাআম ওয়াল-আলওয়" নামক আরেকটি গ্রন্থে হারিসের কথা উল্লেখ করা হয়েছে।
হালিম নামক খাবারের উৎপত্তিও হারিস থেকে হয়েছে বলে ধারণা করা হয় । 
হারিস রান্না করার জন্য প্রথমে গম সারারাত ভিজিয়ে রাখতে হয়। তারপর মাংস এবং মাখন বা ভেড়ার লেজের চর্বি সহ সেটি জলে সিদ্ধ করা হয়। অবশিষ্ট তরল ছেঁকে ফেলা হয় এবং মিশ্রণটিতে স্বাদযুক্ত করতে মশলা যোগ করা হয়। হারিস দারুচিনি, চিনি এবং বিশুদ্ধ মাখন দিয়ে পরিবেশন করা যেতে পারে।
কামেচ্ছা

কামেচ্ছা বা যৌন আকাঙ্ক্ষা হল আবেগ এবং প্রেরণামূলক অবস্থা যা যৌন উদ্দেশ্য বা কার্যকলাপের প্রতি আগ্রহ, অথবা যৌন বস্তু খোঁজার জন্য বা যৌন কার্যকলাপে লিপ্ত হওয়ার জন্য অভিযানের মাধ্যমে চিহ্নিত করা হয়। এটি যৌনতার এমন দিক, যা এক ব্যক্তি থেকে অন্য ব্যক্তির মধ্যে উল্লেখযোগ্যভাবে পরিবর্তিত হয় এবং পরিস্থিতির উপর নির্ভর করে ওঠানামা করে। এটি মানব জীবনের একক সবচেয়ে সাধারণ যৌন ঘটনা হতে পারে।
কামেচ্ছা হল বিষয়ভিত্তিক অনুভূতির অবস্থা যা অভ্যন্তরীণ ও বাহ্যিক উভয় ইঙ্গিত দ্বারা উদ্ভূত হতে পারে এবং এর ফলে প্রকাশ্য যৌন আচরণ হতে পারে বা নাও হতে পারে।
আকাঙ্ক্ষা কল্পনা এবং যৌন কল্পনার মাধ্যমে বা এমন একজন ব্যক্তিকে উপলব্ধি করার মাধ্যমে যাকে একজন আকর্ষণীয় বলে মনে করে। এটি যৌন উত্তেজনার মাধ্যমেও তৈরি ও পরিবর্ধিত হয়, যা যৌন আকাঙ্ক্ষার কারণে হয় যার উপর এখনও কাজ করা হয়নি। মানুষের যৌন আকাঙ্ক্ষার শারীরিক প্রকাশের মধ্যে রয়েছে চাটা, চুষা, জিহ্বা বের হওয়া, এবং ঠোঁট স্পর্শ করা।
কামেচ্ছা স্বতঃস্ফূর্ত বা প্রতিক্রিয়াশীল হতে পারে,  ইতিবাচক বা নেতিবাচক, এবং বর্ণালীতে তীব্রতা পরিবর্তিত হতে পারে। যৌন আকাঙ্ক্ষা এবং কীভাবে এটি প্রকাশ করা উচিত সে সম্পর্কে দৃষ্টিভঙ্গি সমাজ এবং ধর্মগুলির মধ্যে উল্লেখযোগ্যভাবে পরিবর্তিত হয়।
টিপ

টিপ বাঙালি মেয়েদের একটি ঐতিহ্যবাহী প্রসাধনী। বিন্দি (সংস্কৃত বিন্দু শব্দ থেকে উৎপত্তি যার অর্থ ছোট কণা") বা পোট্টু ( ) হল একধরনের ভারতীয় ধর্মীয় প্রসাধনী। টিপ একটি রঙিন আঠালো স্টিকার। অন্যদিকে বিন্দি হচ্ছে একটি বিন্দু বা ফোটা যা নারীরা কপালের দুই ভুরুর মাঝখানে পরিধান করে। ভারতীয় উপমহাদেশের হিন্দু, জৈন, বৌদ্ধ এবং শিখ নারীরা সাধারণত এই বিন্দি পরিধান করেন।
বিন্দি হল এক বা একাধিক রঙের উজ্জ্বল বিন্দু যা কপালের মাঝখানে ভ্রুর কাছাকাছি বা কপালের মাঝখানে প্রয়োগ করা হয়। ভারত, পাকিস্তান, বাংলাদেশ, নেপাল, ভুটান এবং শ্রীলংকার হিন্দুরা এই বিন্দি পরিধান করে। দক্ষিণ-পূর্ব এশিয়ায় বালিনিজ, ফিলিপিনো, জাভানিজ, ইন্দোনেশিয়ান, মালয়েশিয়ান, সিঙ্গাপুরিয়ান, ভিয়েতনামি এবং বার্মিজ অঞ্চলের হিন্দুদের মধ্যে বিন্দি পরিধানের রীতি আছে। টিপের অনুরূপ একটি চিহ্ন চীনে শিশুরা পরিধান করে। ভারতীয় উপমহাদেশ এবং দক্ষিণ-পূর্ব এশিয়ার মতো দেশে এই টিপ তৃতীয় নেত্র বা জ্ঞান নেত্রের চিহ্নস্বরূপ। হিন্দু, বৌদ্ধ এবং জৈন ধর্মে বিন্দি অজ্ঞান চক্রের সাথে যুক্ত, এবং বিন্দু তৃতীয় চক্ষু চক্র নামে পরিচিত। ধর্মীয় বিশ্বাস অনুসারে তৃতীয় নেত্র হল সেই বিন্দু যার চারপাশে মন্ডলা তৈরি হয়, যা মহাবিশ্বের প্রতিনিধিত্ব করে। বৃহত্তর ভারতের বিভিন্ন অঞ্চলে বিন্দির ঐতিহাসিক ও সাংস্কৃতিক গুরুত্ব রয়েছে। 
বাঙালি মেয়েরা নীল, বাদামী, সাদা ও লাল ইত্যাদি যেকোনো রঙের টিপ পরতে পছন্দ করে এবং এই টিপ যেকোন আকৃতির হতে পারে। ঐতিহ্যবাহী বিন্দি জাফরানী রঙের হয়। প্রথমে এক চিমটি সিঁদুরের গুঁড়া আঙুলের ডগায় লাগিয়ে নিতে হয়, তারপর দুই ভুরু বা কপালের মাঝ বরাবর এই টিপ পরা হয়। লাক্ষা, চন্দন, 'আগুরু', মাইকা, 'কস্তুরি', কুমকুম (লাল হলুদ দিয়ে তৈরি) এবং সিঁদুরের মতো বিভিন্ন উপকরণ দিয়ে টিপ পরা হয় বা রঙ করা হয়। জাফরানের গুড়োর সঙ্গে কুসুম ফুল যোগ করেও টিপ তৈরি করা যেতে পারে। ঐতিহ্যগতভাবে টিপে একটি লাল বিন্দুর সাথে সবুজ রঙের মিশ্রণ থাকে। বিন্দির রঙ বা আকার সীমাবদ্ধ বা নির্দিষ্ট নয়।
রাজোপাধ্যায়

রাজোপাধ্যায় ( নেপালি : राजोपाध्याय) হল নেপালের নেভার ব্রাহ্মণদের অন্তর্ভুক্ত এক পূজারি ব্রাহ্মণ গোষ্ঠী।
সংস্কৃতে, রাজোপধ্যায় বা রাজ-উপাধ্যায় কথার আক্ষরিক অর্থ হল রাজকীয় শিক্ষক বা 'গুরু'। রাজোপাধ্যায়রা দেব ব্রাহ্মণ (ঈশ্বর-ব্রাহ্মণ) বা দ্যব্যাজ্যা (ঈশ্বর-দাদা) বা বারমু (ব্রাহ্মণ) নামেও পরিচিত ছিলেন। তারা ছিলেন মল্ল রাজাদের রাজকীয় গুরু এবং পুরোহিত। আজ, রাজোপাধ্যায় ব্রাহ্মণরা কাঠমান্ডু উপত্যকার উচ্চ বর্ণের হিন্দু নেওয়ার,( প্রধানত চাথারিয়া এবং শ্রেষ )এবং কিছু নির্দিষ্ট বর্ণের হিন্দু নেওয়ার গোষ্ঠীর (সবচেয়ে উল্লেখযোগ্যভাবে ভক্তপুর জায়াপুস ) ঘরোয়া পুরোহিত। তাত্ত্বিকভাবে, কাঠমান্ডু উপত্যকার চাথারিয়ারা অন্য ব্রাহ্মণ গোষ্ঠীকে ডাকে না, কারণ রাজোপাধ্যায়রা তাদের ঐতিহ্যগত পুরোহিত। তারা গায়ত্রী মন্ত্র শ্লোক এবং পবিত্র সুতো (জেনেয়ু) ধারণ সহ তাদের সমস্ত জীবন-চক্র সংস্কার আচার পালন করে। তাদের উপনয়ন অনুষ্ঠানও আছে। অন্যান্য বর্ণ গোষ্ঠীর লোকেরা একজন বৌদ্ধ বজ্রাচার্যকে তাদের পারিবারিক পুরোহিত হিসাবে সমস্ত জীবন-চক্র অনুষ্ঠান পরিচালনা করার জন্য আহ্বান করে। 
রাজোপাধ্যায়রা হল একটি অন্তঃবিবাহিত ব্রাহ্মণ গোষ্ঠী যারা কনৌজের কান্যকুব্জ ব্রাহ্মণদের বংশধর। তারা ষোল শতকের শেষের দিকে কাঠমান্ডু উপত্যকায় অভিবাসিত হয়েছিল। তারা কাঠমান্ডু, ভক্তপুর এবং ললিতপুরের তিনটি শহরে বসবাস করে ও সেইসমস্ত অঞ্চলে তারা বহিরাগত শ্রেণীভুক্ত। এরা তিনটি গোষ্ঠীতে বিভক্ত এবং এদের তিনটি গোত্র রয়েছে, যারা হলেন ললিতপুরের গার্গ্য, ভক্তপুরের ভরদ্বাজ এবং কাঠমান্ডুর কৌশিক। এরা সকলেই শুক্ল যজুর্বেদের মধ্যমদিনা বিদ্যালয়ের অন্তর্গত। তাদের পবিত্র মান্য ভাষা হল সংস্কৃত। তবে সকলেই নেওয়ার ভাষায় পারদর্শী। নেওয়ারদের মধ্যে প্রধান ব্রাহ্মণ গোষ্ঠী এবং বৈদিক ও তান্ত্রিক জ্ঞানের প্রধান গুরু হিসাবে, রাজোপাধ্যায়দের নেপালি বর্ণ ব্যবস্থায় শীর্ষে স্থান দেওয়া হয়েছিল, এবং তারা বিশেষ করে হিন্দু নেওয়ারদের মধ্যে প্রচুর সামাজিক প্রতিপত্তি এবং ক্ষমতার অধিকারী ছিল।
অখিল ভারতীয় আয়ুর্বিজ্ঞান সংস্থান, মনেঠি

অল ইন্ডিয়া ইনস্টিটিউট অব মেডিক্যাল সায়েন্সেস মনেঠি (এইমস মনেঠি) হল ভারতের হরিয়ানা রাজ্যের মনেঠির নিকটবর্তী মাজরা গ্রামস্থিত একটি নির্মাণাধীন সরকারি হাসপাতাল ও চিকিৎসা বিদ্যালয়। এইমস মনেঠি ২০১৯ সালের ১লা ফেব্রুয়ারি ঘোষিত ও ২০১৯ সালের ২৮শে ফেব্রুয়ারি অনুমোদিত হয়েছিল, নির্মাণ ২০২৩ সালে শুরু হয়েছিল।
এটি দেশের ২২তম এইমস, এবং ১২৯৯ কোটি টাকা ব্যয়ে নির্মিত হবে।
ষড়রিপু

ষড়রিপু (, আক্ষরিক অর্থ: ছয় শত্রু) বা ষড়্ রিপু বা অরিশদবর্গ হল হিন্দুধর্ম মতে মানব মনের ছয়টি শত্রু। এগুলো হল - কাম, ক্রোধ, লোভ, মোহ, মদ ও মাৎসর্য। শব্দটি সংস্কৃত “ষট্”-এর সাথে ‘রিপু’ যুক্ত হয়ে গঠিত।
ষড়রিপুর নেতিবাচক বৈশিষ্ট্য মানুষকে মোক্ষ লাভে বাধা প্রদান করে। ষড় রিপু যিনি নিগ্ৰহ বা দমন করেন তিনি হলেন ষন্নিগ্রহী।
হিন্দু শাস্ত্র অনুসারে, এগুলি আত্মাকে জন্ম ও মৃত্যুর চক্রের সাথে আবদ্ধ করে এবং জড় জগতে সীমাবদ্ধ রাখে (মায়া)। কাম, ক্রোধ ও লোভ নরকের পথ প্রশস্ত করে, এবং কাম ও ক্রোধ জীবনকে যন্ত্রণার পথে এগিয়ে নিয়ে যায়। এগুলোকে এড়িয়ে চললে ধর্মীয় জীবন যাপন এবং আধ্যাত্মিক মুক্তি বা মোক্ষ লাভ সম্ভব।
কাম বলতে হিন্দু ও বৌদ্ধ সাহিত্য উভয় ক্ষেত্রেই ইন্দ্রিয়সুখ, কামেচ্ছা ও আকাঙ্ক্ষাকে বোঝায়। কাম হল মানব জীবনের চারটি লক্ষ্যের একটি এবং এটিকে হিন্দু ঐতিহ্য অনুযায়ী জীবনের পর্যায়গুলিতে পূরণ করার জন্য প্রাথমিক প্রয়োজনগুলির মধ্যে একটি হিসাবে বিবেচনা করা হয়।
ক্রোধ মানে রাগ, এবং এটি কামনার হতাশা থেকে উদ্ভূত হয়। মহাযান অভিধর্ম ঐতিহ্যের মধ্যে, ক্রোধকে বিশটি সহায়ক অস্বাস্থ্যকর মানসিক কারণের মধ্যে একটি হিসেবে চিহ্নিত করা হয়। এটাকে সংজ্ঞায়িত করা হয় রাগের উচ্চতর পর্যায় হিসেবে; যা অন্যের ক্ষতি করার জন্য প্রস্তুত করে তোলে।
লোভ হল চরিত্রের ক্লেশের ধারণা যা "কামুকতা, লালসা, বাসনা" বা "সংবেদনশীল বস্তুর সাথে সংযুক্তি" এর যে কোনো রূপকে নির্দেশ করে। এটি আত্মাকে কষ্ট দেয় এমন পাঁচটি ক্লেশের মধ্যে একটি।
মোহ বলতে "বিভ্রান্তকারী শত্রু" বোঝায়। মোহ হল সংস্কৃত প্রযুক্তিগত শব্দ, যা এখতিয়ারে ব্যবহৃত হয়, "ভুল তথ্য" উল্লেখ করে। এটাকে মিথ্যা সাক্ষ্য দেওয়ার অন্যতম কারণ হিসেবে উল্লেখ করা হয়েছে।
মদ বলতে "মানসিক অস্থিরতা" বোঝায়। মদ এর আক্ষরিক অর্থ "অহংকার" বা "অহংকার নেশা"। শিবপুরাণে মদ বলতে অহংকারকে বোঝানো হয়েছে। এটি আত্মাকে কষ্ট দেয় এমন পাঁচটি ক্লেশের মধ্যে একটি।
মাৎসর্য সংস্কৃত শব্দ, যার অর্থ হিংসা বা ঈর্ষা। এটিকে সংজ্ঞায়িত করা হয় নিজের সম্পত্তি এবং অন্যান্য বস্তুগত দ্রব্য উপভোগ করতে অক্ষম, সেগুলিকে আঁকড়ে থাকা এবং তাদের সাথে অংশ নিতে বা অন্যদের সাথে ভাগ করতে অনিচ্ছুক হওয়া।
আহমেদ হায়াত

আহমেদ হায়াত (জন্ম ১ অক্টোবর ১৯৭৭) একজন পাকিস্তানি প্রথম-শ্রেণীর ক্রিকেটার যিনি ফয়সালাবাদ ক্রিকেট দলের হয়ে খেলেছেন।
শাওমি ১৩

শাওমি ১৩ হলো শাওমি দ্বারা নির্মিত অ্যান্ড্রয়েড ভিত্তিক স্মার্টফোনগুলির একটি ধারাবাহিক৷ শাওমি ১৩ এবং ১৩ প্রো ১১ ডিসেম্বর, ২০২২-এ ঘোষণা করা হয়েছিল এবং ১৪ ডিসেম্বর, ২০২২-এ চীনে মুক্তি দেওয়া হয়েছিল শাওমি ১৩ লাইট-এর সাথে ২৬ ফেব্রুয়ারি, ২০২৩-এ ফোনগুলি আন্তর্জাতিকভাবে প্রকাশ করা হয়েছিল।
শাহ নূরী বাঙালি

শাহ নূরী বাঙ্গালী (, ; মৃত্যু ১৭৮৫) ছিলেন ১৮ শতকের একজন বাঙালি ইসলামী পণ্ডিত এবং ঢাকার লেখক। তার বিখ্যাত রচনা, "কিবরিত-ই-আহমারের" জন্য সবচেয়ে বেশি পরিচিত, যা ফার্সি ভাষায় রচিত হয়েছিল।
শাহ নূরী মুঘল বাংলার রাজধানী ঢাকার বাবুপুরা গ্রামের এক বাঙালি মুসলিম পরিবারে জন্মগ্রহণ করেন। বিংশ শতাব্দীর বাংলাদেশী ইতিহাসবিদ সৈয়দ মুহাম্মদ তাইফুর পরিবারটিকে "ঢাকার অনেক পুরানো এবং বিদ্বান নাগরিক" বলে বর্ণনা করেছেন। তাদের পূর্বপুরুষ শাহ বাহাউদ্দিন বাগদাদ থেকে এসেছিলেন। শাহ নূরীর পিতা শায়খ আবদুল্লাহ মুজাদ্দিদী এবং দাদা মাওলানা শায়খ গোলাম মুহাম্মাদ মুজাদ্দিদী উভয়েই বাবুপুরার খানকাহের "সালিক" ছিলেন এবং বাবুপুরা মাদ্রাসায় ইসলামিক বিজ্ঞান পড়াতেন। যেহেতু তার পিতামহ পাঞ্জাবী পণ্ডিত আহমদ সিরহিন্দির একজন "মুরিদ" ছিলেন, তাই তারা নকশবন্দী সুফি অনুশাসনের মুজাদ্দিদিয়াহ অধীনস্থ ছিলেন। তার পিতা ছাড়া, তার দাদার প্রখ্যাত শিষ্যদের মধ্যে ছিলেন শায়খ আবদুল্লাহ জাহাঙ্গীরনগরী এবং শায়খ লুৎফুল্লাহ মেহেরপুরী যারা লালবাগ মৃধা মাদ্রাসায় শিক্ষক ছিলেন। তার বোন মরিয়ম সালেহা ১৭০৬ সালে বাবুপাড়ার ঐতিহাসিক মরিয়ম সালেহা মসজিদ নির্মাণ করেন।
তিনি মগবাজার থেকে চার মাইল দূরে পাথরতলী কাটরায় বাংলার গভর্নর শায়েস্তা খান কর্তৃক প্রতিষ্ঠিত শহরের মাদ্রাসায় শিক্ষা লাভ করেন। এরপর, তিনি মুর্শিদাবাদের মতিঝিলের "ফুরকানিয়া দার আল-উলুম মাদ্রাসায়" ভর্তি হন, যেটি নওয়াজিশ মুহাম্মদ খান প্রতিষ্ঠিত করেছিলেন। শাহ নূরী তখন রাজশাহীর বিন্নি বাজারের বাঘু দেওয়ানের "মুরিদ" হন। শিক্ষার সময় তিনি "মাশারিক আল-আনওয়ার আলা সহীহ আল-আতহার", কাদি আইয়াদের হাদীসের বই এবং কুতুব আদ-দীন আল-রাজির যুক্তিবিদ্যার বই "শরহে মাতালি'র" মতো বই অধ্যয়ন করেন।
১৭৭৫ সালে, তিনি ফার্সি ভাষায় "কিবরিত-ই-আহমার" (লাল সালফার) নামে একটি বই লেখেন। যাইহোক, সাগির হাসান আল-মাসুমি যুক্তি দেন যে এটি ১৭৬৩ সালে লেখা হয়েছিল। বইটি "তাসাউউফের" উপর দৃষ্টি নিবদ্ধ করেছিল, কিন্তু এতে সমসাময়িক সুফিদের জীবনীও ছিল, যেমন বাবুপুরা খানকাহের "মুরিদের" তালিকা।
নূরী ১৭৭৯ সালে ঢাকায় ফিরে আসেন, যেখানে তিনি মগবাজারে একটি নতুন "খানকাহ" স্থাপন করেন। খানকায় তাঁর অনুসারীদের কাছে ইসলামী মূল্যবোধ প্রচারের জন্য তিনি তার জীবন অতিবাহিত করেছিলেন। ঢাকার নায়েব নাজিম এবং ঢাকার পরবর্তী নবাবদের অনেকেই শাহ নূরী ও তার বংশধরদের শিষ্য ছিলেন। বিশেষ করে শাহ নূরী ছিলেন নায়েব নাজিম জাসরত খানের পীর ও মুর্শিদ।
নূরী ১৭৮৫ সালে মারা যান এবং তাকে ঢাকার মগবাজারে সমাহিত করা হয়। ঐতিহাসিক তাইফুরের মতে তিনি ১৭৭৪ সালে মারা যান, যদিও এটি নূরীর বইয়ের সমাপ্তির তারিখের সাথে অসামঞ্জস্যপূর্ণ। তার চারটি পুত্র ছিল, চতুর্থটি ছাড়া বাকি সবাই শৈশবেই মারা যায়; আবুল ওয়াফা শাহ মুহাম্মাদী (মৃত্যু ১৮৩৫), যিনি মগবাজার খানকাহের গাদ্দী নশীন হিসাবে তার স্থলাভিষিক্ত হন। তার ছেলেদেরকে তার পাশেই একটি মাজারে দাফন করা হয়। নবাব পরিবারের খাজা আবদুল্লাহ নূরীর পাশে দাফন করার অনুরোধ করেছিলেন, এবং এখন তার ডানদিকে সমাধিস্থ করা হয়েছে।
নূরীর বইয়ের একটি পাণ্ডুলিপি মাহুতটুলির সদরউদ্দিন আহমদের হাতে লেখা। এটি এখন ঢাকা বিশ্ববিদ্যালয় গ্রন্থাগারের হাকিম হাবিবুর রহমান সংগ্রহে সংরক্ষিত আছে। তার নামে ঢাকার শাহশাব বাড়ি রোডে শাহনুরী মডেল গার্লস হাই স্কুল নামে একটি বালিকা বিদ্যালয়ের নামকরণ করা হয়েছে।
বুনুয়েলো

বুনুয়েলো হল একটি ভাজা ময়দার রান্না যা স্পেন, ল্যাটিন আমেরিকা এবং দক্ষিণ-পশ্চিম ইউরোপ, বলকান, আনাতোলিয়া এবং এশিয়া এবং উত্তর আফ্রিকার ইত্যাদি দেশের পাওয়া যায় । বুনুয়েলো ঐতিহ্যগতভাবে ক্রিসমাসে প্রস্তুত করা হয়। এটির সাধারণত একটি ফিলিং বা একটি টপিং থাকবে। মেক্সিকান রন্ধনপ্রণালীতে, এটি প্রায়শই পিলনসিলো দিয়ে তৈরি হয় ও সিরাপ দিয়ে পরিবেশন করা হয়। 
স্পেনের মরিস্কো জনসংখ্যার মধ্যে বুনুয়েলস প্রথম খাওয়া হত বলে জানা যায়। এগুলিতে সাধারণত গম-ভিত্তিক খামিরের ময়দা থাকে। একে প্রায়শই মৌরি দিয়ে স্বাদযুক্ত করা হয়। একে পৃথক পৃথক টুকরো টুকরো করে ভাজা হয় এবং মিষ্টি টপিং দিয়ে শেষ করা হয়। বুনুয়েলস বিভিন্ন মিষ্টি বা সুস্বাদু জিনিসে ভরা হয়। এগুলি বল আকারে গোলাকার বা চ্যপ্টা আকৃতির হতে পারে। লাতিন আমেরিকায়, বুনুয়েলসকে সৌভাগ্যের প্রতীক হিসেবে দেখা হয়। 
বুনুয়েলো পুরানো স্প্যানিশ শব্দ বোনো থেকে এসেছে যা জার্মানিক গথিক ভাষা থেকে উদ্ভূত।এটি প্রোটো-ইন্দো-ইউরোপীয় ভাষার সাথে সম্পর্কযুক্ত। 
বেইগনেট হল বুনুয়েলোর মতো একটি ফরাসি রন্ধনপ্রণালীর ময়দার ভাজা রান্না। ব্যুৎপত্তিগতভাবে জার্মানিক ফ্রাঙ্কিশ ভাষার থেকে এর নামটি এসেছে। বেইগনেট শব্দটি ফরাসি থেকে ইংরেজিতে ধার করা হয়েছে।
অন্যান্য পরিচিত শব্দগুলির মধ্যে রয়েছে ওল্ড হাই জার্মান -এর বুঙ্গো("ফোলা, কন্দ"), জার্মান বুংগে, ডাচ বংক (“গলদা, গুটি”), গৌলিশ বুনিয়া , স্কটিশ গ্যালিক বোনাচ ("কেক, বিস্কুট") ইত্যাদি।
কাটো দ্য এল্ডারের তার বই "ডি এগ্রি কালচারায়" "বেলুন" নামের একটি রেসিপি অন্তর্ভুক্ত করেছিলেন, যা খ্রিস্টপূর্ব দ্বিতীয় শতাব্দীতে লেখা হয়েছিল। সেই রেসিপিতে, ময়দা এবং পনিরের বলগুলিকে ভাজা এবং মধু এবং পোস্ত বীজের তৈরি মাখা দিয়ে পরিবেশন করা হয়েছিল।
শামিম হাশিমী

শামীম হাশিমি (উর্দু / ফার্সি / আরবি: ; ; সৈয়দ মুহাম্মদ শামিমুদ্দিন, জন্ম: ১৪ আগস্ট ১৯৪৭) একজন উর্দু এবং ফারসি কবি। তিনি মূলত একজন গজলের কবি। তিনি বিভিন্ন প্যারামিটারে অন্যান্য ধরনের কবিতার গানও লিখেছেন।
হাশিমি ভারতের বিহারের সাসারামে জন্মগ্রহণ করেন। তিনি মাদ্রাসা খানকাহ কাবেরিয়ায় প্রাথমিক শিক্ষা লাভ করেন। তিনি ১৫ বছর বয়সে আলিম ডিগ্রি (স্নাতক) অর্জন করেন। তিনি পাটনার শামস-উল-হুদা মাদ্রাসা থেকে ফাজিল (ফার্সি ও উর্দু) শ্রেণীর শিক্ষা নেন। মাদ্রাসা থেকে পড়াশোনা শেষ করে তিনি পাটনা বিশ্ববিদ্যালয়ে যোগ দেন এবং উর্দু ভাষা ও সাহিত্য এবং ডিপ্লোমা ডিগ্রি অর্জন করেন। তিনি কবি মাহজুর শামসির জীবনের ওপর গবেষণা করে ডক্টর অব ফিলোসফি ডিগ্রি লাভ করেন। তিনি উর্দু কবিতার দাঘ দেহলভি স্কুল থেকে শিক্ষা গ্রহন করেন এবং তিনি আবর আহসানি গুন্নৌরির শিষ্যদের একজন। তার লেখনী নাম শামীম হাশিমি।
হাশিমি ৯ বছর বয়সে কবিতা লেখা শুরু করেন, তার কবিতা ও গদ্য উর্দু সাহিত্যের জাতীয় পত্রিকা যেমন ফুনুন, শায়র, আজকাল এবং সুব-ই-নও-পাটনা প্রভৃতিতে প্রকাশিত হতো। তিনি উর্দু, ফারসি এবং ইংরেজিতে অনেক বই লিখেছেন, যার মধ্যে রয়েছে তার উর্দু ও ফারসি গজলের সংগ্রহ। তার প্রধান সাহিত্যকর্ম ১৯৭০ সালে প্রকাশিত হয়েছিল। ২০০৫ সালে প্রকাশিত হয় তার অন্যতম সেরা বই "টুট টে পাটন কা দুঃখ" যা ব্যাপকভাবে সমাদৃত হয়েছে। তিনি "সাহিত্য ভূষণ" এবং "বিহার উর্দু একাডেমি পুরস্কারও" পেয়েছেন।
তার লেখার মধ্যে মীর তাকি মীর এবং আমির খুসরোর প্রভাব রয়েছে।
ফারসি ভাষায়
উর্দু ভাষায়
জাফরিন শেইক

 
জাফরিন শেইক জাফরিন (জন্ম ৭ই সেপ্টেম্বর ১৯৯৭) হলেন একজন বধির ভারতীয় টেনিস খেলোয়াড়। তিনি ২০১৩ এবং ২৯১৭ সালে ডেফলিম্পিকে ভারতের প্রতিনিধিত্ব করেছিলেন। তিনি পৃথ্বী সেখরের সাথে ২০১৭ গ্রীষ্মকালীন ডেফলিম্পিকে মিশ্র ডাবলসে একটি ব্রোঞ্জ পদক জয় করেছিলেন।
জাফরিন শেইক ১৯৯৭ সালের ৭ই সেপ্টেম্বর ভারতের অন্ধ্রপ্রদেশ রাজ্যের কুর্নুলে জন্মগ্রহণ করেছিলেন। তাঁর বাবার নাম এস জাকির আহমেদ, তাঁরা কুর্নুল শহরের বি ক্যাম্পে এপিএইচবি কলোনির বাসিন্দা। জাফরিন এমসিএ ফাইনাল ইয়ারের ছাত্রী।
মাত্র আট বছর বয়সে জাফরিন টেনিস খেলা শুরু করেন। ভারতের সেরা মহিলা টেনিস খেলোয়াড়, সানিয়া মির্জার নজরে পড়ার পরে এবং তাঁর কাছ থেকে সহায়তা পাওয়ার পরে, বধির হওয়া সত্ত্বেও তিনি একজন শক্তিশালী টেনিস খেলোয়াড় হয়ে ওঠেন, তিনি সানিয়া মির্জা টেনিস একাডেমিতে প্রশিক্ষণ গ্রহণ করেছেন। একাডেমিটি হায়দ্রাবাদে অবস্থিত।
তিনি ২০১৩ গ্রীষ্মকালীন ডেফলিম্পিকে ভারতের প্রতিনিধিত্ব করতে গিয়েছিলেন। এটি তাঁর প্রথম ডেফলিম্পিক উপস্থিতিও ছিল। পৃথ্বী সেখরের মতো, তিনি তাঁর প্রথম ডেফলিম্পিক ইভেন্টে একটিও পদক জিততে পারেননি। ২০১৭ সালের গ্রীষ্মকালীন ডেফলিম্পিকে ভারতের হয়ে প্রতিদ্বন্দ্বিতা করার জন্য তাঁকে বেছে নেওয়া হয়েছিল, ভারত এই বহু-ক্রীড়া ইভেন্টের জন্য ৪৬ জন অংশগ্রহণকারীর সমন্বয়ে একটি প্রতিনিধি দল পাঠিয়েছিল, এটি যে কোন গ্রীষ্মকালীন ডেফলিম্পিকে ভারতের পাঠানো সবচেয়ে বেশি সংখ্যক ক্রীড়াবিদের উপস্থিতি। ২০১৭ গ্রীষ্মকালীন ডেফলিম্পিকে পৃথ্বী সেখরের সাথে জাফরিন শেইক মিশ্র দ্বৈতে একটি ঐতিহাসিক ব্রোঞ্জ পদক জিতেছেন, যা টেনিসে ভারতের প্রথম ডেফলিম্পিক পদক হিসেবে চিহ্নিত হয়ে আছে।
তিনি এ পর্যন্ত নয়টি আন্তর্জাতিক এবং আটটি জাতীয় পদক জিতেছেন।
মুহাম্মদ শামসুল হক আজিমাবাদী

আবু-আল-তৈয়্যব মুহাম্মদ শামস-আল-হক বিন শায়খ আমীর 'আলি বিন শেখ মাকসুদ' আলী বিন শেখ গোলাম হায়দার বিন শেখ হেদায়েতুল্লাহ বিন শায়খ মুহাম্মদ জাহিদ বিন শায়খ নূর মুহাম্মদ বিন শেখ 'আলাউদ্দীন, যিনি মুহাম্মদ শামসুল হক আজিমাবাদী নামে অধিক পরিচিত। ভারতীয় হাদীসশাস্ত্রের পণ্ডিত ছিলেন। তিনি সুনানে আবি দাউদের ব্যাখ্যাগ্রন্থ লেখার জন্য সর্বাধিক পরিচিত।
তিনি পাটনায় জন্মগ্রহণ করেন, যা পূর্বে আজিমাবাদ নামে পরিচিত ছিল এবং সৈয়দ নাজির হোসেনের কাছ থেকে ইসলামিক শিক্ষা লাভ করেন।
১৮৯৪ সালে তিনি হজ পালনের জন্য মক্কা ও মদিনা ভ্রমণ করেন এবং সেখানে থাকাকালীন তিনি অনেক পন্ডিতদের সাথে সাক্ষাতের সুযোগ পান। আজিমাবাদীর সবচেয়ে গুরুত্বপূর্ণ অবদানের মধ্যে ছিল হাদিস এবং এর সাহিত্যের জনপ্রিয়করণ এবং বিতরণ।
আজিমাবাদির ইসলামিক পাণ্ডুলিপির একটি অত্যন্ত বিস্তৃত গ্রন্থাগার ছিল, যা ভারতের সেরা গ্রন্থগুলির মধ্যে বিবেচিত হত। তিনি অনেক বইয়ের লেখক, তবে তার সর্বাধিক পরিচিত হল ৩২ খন্ডের "সুনান আবি দাউদের" ভাষ্য, যাকে "গায়তুল মাকসুদ" বলা হয় এবং ১৪ খন্ডের "আউন উল-মা'বুদ"। আজিমাবাদী ইসলামের একজন মুজাদ্দিদ বা মুক্তিদাতার যোগ্যতা সম্পর্কে তার মতামতের জন্যও পরিচিত ছিলেন; তার হিসাব অনুযায়ী, আল-সুয়ুতি এবং মুর্তদা আল-জাবিদি ছিলেন দুইজন বিশিষ্ট মুজাদ্দিদ। 
১৯১০-১১ সালে সমগ্র দেশ প্লেগের মহামারীর কবলে পড়ে। বিহারের আজিমাবাদির জেলার পাটনাও এই রোগে মারাত্মকভাবে আক্রান্ত হয়েছিল। ১৫ মার্চ দিয়ানওয়ান শহর পরিদর্শন করার পর তিনি নিজেই প্লেগের আক্রমণে আক্রান্ত হন এবং ছয় দিন পর ২১ মার্চ ১৯১১ সালে তিনি ৫৩ বছর বয়সে মারা যান।
দূর্বা ব্যানার্জি

দূর্বা ব্যানার্জি ছিলেন ভারতীয় সেনা বিমান সংস্থার প্রথম মহিলা যিনি পরে প্রথম ভারতীয় মহিলা বাণিজ্যিক পাইলট হন। সর্বোচ্চ ৯,০০০ ঘন্টার বিমান চালানোর কৃতিত্ব অর্জনকারী মহিলা বৈমানিক তিনি।
আকাশে ওড়া উড়োজাহাজ শৈশবে দূর্বাকে প্রবলভাবে আকর্ষণ করত এবং সেই আকর্ষণে তিনি নিজে বিমান চালনার স্বপ্ন দেখতে শুরু করেন। মনে পোষণকরা ইচ্ছা ও আবেগে তিনি তৎকালীন সমাজের বাঁধাধরা প্রচলিত রীতি মেয়েদের উপর চাপানো প্রতিবন্ধকতাকে তুচ্ছ করে বিমানচালক হিসাবে নিজেকে যোগ্য করে ক্যাপ্টেন পদ মর্যাদার উপযুক্ত করে তোলেন।
দূর্বা ব্যানার্জি তার পরিবারের একজন প্রথম প্রজন্মের মহিলা পাইলট হন। ১৯৫৯ খ্রিস্টাব্দে এয়ার সার্ভে অফ ইন্ডিয়ার DC3 পাইলট হিসাবে ডাকোটা বিমান চালনা করে কর্মজীবন শুরু করেন। 
এয়ার সার্ভে অফ ইন্ডিয়ার সাথে যুক্ত হওয়ার পর, ১৯৬৬ খ্রিস্টাব্দে ক্যাপ্টেন দূর্বা ব্যানার্জি কলকাতায় ইন্ডিয়ান এয়ারলাইন্সে চলে আসেন  এবং ফকার এফ ২৭ বিমানের ভারতের প্রথম মহিলা বাণিজ্যিক পাইলট হন তিনি। দীর্ঘ বাইশ বৎসর সফলতার সঙ্গে কাজ করার পর ১৯৮৮ খ্রিস্টাব্দে অবসর গ্রহণ করেন। ইন্ডিয়ান এয়ারলাইন্সে যোগ দেওয়ার আগে শোনা যায় যে, তৎকালীন কেন্দ্রীয় বেসামরিক বিমান পরিবহন মন্ত্রী হুমায়ুন কবীরের কাছে তিনি বাণিজ্যিক বিমান চালক হিসাবে আবেদন করেন। কিন্তু তিনি দূর্বাকে ওই পদে নিযুক্ত করতে অনিচ্ছুক ছিলেন এবং পরিবর্তে তাকে ফ্লাইট অ্যাটেনডেন্ট পদে নিযুক্ত করেন। ক্যাপ্টেন দূর্বা ব্যানার্জি কিন্তু অদম্য সাহস আর জেদের বশে  কমার্শিয়াল পাইলট হয়েই দৃষ্টান্ত স্থাপন করেন।
৯০০০ ঘন্টার উড়ানের কৃতিত্ব অর্জনকারী প্রথম মহিলা বিমান চালক তিনি।
গরিমা চৌধুরী

গরিমা চৌধুরী (জন্ম ২রা এপ্রিল ১৯৯০) হলেন একজন ভারতীয় জুডো খেলোয়াড় । তিনি ২০১২ লন্ডন অলিম্পিকে মহিলাদের প্রতিযোগিতায় ৬৩ কেজি বিভাগে ভারতের একমাত্র জুডোকা ছিলেন।
একটি মধ্যবিত্ত পরিবারে গরিমা জন্মগ্রহণ করেছেন। শৈশব থেকেই খেলাধুলার প্রতি তাঁর আগ্রহ ছিল। তিনি কাবাডি, অ্যাথলেটিক্স এবং ক্রিকেটের মতো খেলাধুলায় পারদর্শী ছিলেন। গরিমার বাবা যখন তাঁর শিক্ষা নিয়ে উদ্বিগ্ন ছিলেন, তাঁর মা তখন তাঁকে খেলাধুলার প্রতি উৎসাহ দিতে থাকেন। তিনি প্রাথমিকভাবে তাঁর জন্মস্থান উত্তর প্রদেশের প্রতিনিধিত্ব করেছিলেন। রাজ্যের ক্রীড়া সংস্থা থেকে উপযুক্ত সমর্থনের অভাবের কারণে, তিনি জাতীয় পর্যায়ের প্রতিযোগিতায় হরিয়ানার প্রতিনিধিত্ব করতে শুরু করেছিলেন।
২০০৪ সাল থেকে, চৌধুরী পাতিয়ালা -ভিত্তিক ন্যাশনাল ইনস্টিটিউট অফ স্পোর্টসে জীবন শর্মা এবং দিব্যা শর্মার সাথে প্রশিক্ষণ নিচ্ছেন। উপযুক্ত সুযোগ-সুবিধা না থাকায় তাঁকে ছেলেদের সঙ্গে অনুশীলন করতে হয়েছে। গরিমা এটিকে প্রশিক্ষণের একটি ভাল উপায় বলে মনে করেন। শর্মা বলেছেন যে আত্মবিশ্বাস, কঠোর পরিশ্রম এবং বিজয়ী মনোভাবের মতো গুণাবলী হল গরিমার শক্তি।
তিনি প্যারিসে অনুষ্ঠিত ২০১১ সালের বিশ্ব জুডো চ্যাম্পিয়নশিপে এবং বিশ্বকাপে অংশগ্রহণ করেছিলেন, যাতে ২০১২ সালের গ্রীষ্মকালীন অলিম্পিকে তাঁর যোগ্যতা অর্জন করতে পারেন। তাসখন্দে অনুষ্ঠিত ২০১২ এশিয়ান জুডো চ্যাম্পিয়নশিপে, তিনি ৬৩ কেজি বিভাগে সপ্তম স্থান অধিকার করেন। তাঁর প্রদর্শনের ফলস্বরূপ, তিনি ৩৪ পয়েন্ট অর্জন করেন এবং লন্ডন অলিম্পিকে ভারতের প্রতিনিধিত্ব করার যোগ্যতা অর্জন করেন।
অলিম্পিকের প্রস্তুতির জন্য গরিমা জার্মানি ও ফ্রান্সে প্রশিক্ষণ নেন। তিনি আরও প্রতিযোগিতা-ভিত্তিক প্রশিক্ষণ নিয়েছেন, তাঁর প্রতিপক্ষদের সম্বন্ধে অধ্যয়ন করেছেন এবং নির্দিষ্ট দক্ষতার দিকগুলিতে মনোনিবেশ করেছেন।
২০১২ লন্ডন অলিম্পিকে মহিলাদের ৬৩ কেজি বিভাগে, প্রথম অপনয়ন (এলিমিনেশন) রাউন্ডে গরিমা ৮১ সেকেন্ডের মধ্যেই ইয়োশি উয়েনোর কাছে ইপ্পনের (জাপানী মার্শাল আর্টে একজন খেলোয়াড়ের অর্জিত সর্বোচ্চ পয়েন্ট) মাধ্যমে পরাজিত হন। যদিও এটি অলিম্পিকে তাঁর চ্যালেঞ্জের অবসান ঘটিয়েছিল, তবুও ভারতের ক্রীড়া প্রশাসকরা মনে করেছিলেন যে গ্লাসগো কমনওয়েলথ গেমস এবং ইনচিওন এশিয়ান গেমস - উভয় ক্রীড়াতেই ২০১৪ সালে তাঁর একটি ভালো পদক পাওয়ার সম্ভাবনা আছে।
২০১৪ কমনওয়েলথ গেমসে, গরিমা কোয়ার্টার ফাইনাল পর্যন্ত পৌঁছেছিলেন।
২০১৯ সালে দক্ষিণ এশীয় গেমসে, তিনি মহিলাদের ৭০ কেজি ওজন বিভাগে স্বর্ণপদক জিতেছিলেন।
পল্লবী ফৌজদার

পল্লবী ফৌজদার (জন্ম ২০শে ডিসেম্বর ১৯৭৯) একজন ভারতীয় বাইকার মহিলা। অতি উচ্চতায় মোটরসাইকেল চালানোর জন্য এবং সামাজিক কাজের জন্য তিনি সর্বাধিক পরিচিত। "লিমকা বুক অফ রেকর্ডস-" এ তাঁর অনেকগুলি প্রথমবারের মতো ঘটা কর্মকাণ্ড স্বীকৃত হয়েছে।
পল্লবী ফৌজদার ভারতের উত্তর প্রদেশের আগ্রায় জন্মগ্রহণ করেন। তাঁর বাবা অশোক ফৌজদার, একজন অবসরপ্রাপ্ত ইলেক্ট্রিক্যাল ইঞ্জিনিয়ার। তিনি ১৪ বছর বয়সে তাঁর বাবার মোটরসাইকেল নিয়ে প্রথম মোটরসাইকেল চালানোর আগ্রহ দেখিয়েছিলেন। তিনি ২০০৪ সালে বিয়ে করেন, তাঁর ২ সন্তান রয়েছে এবং তিনি নতুন দিল্লিতে থাকেন।
পল্লবী ফৌজদার নতুন দিল্লিতে একটি রাইডিং গ্রুপে যোগ দিয়ে তাঁর মোটর সাইকেল চালানোর জীবন শুরু করেন। তাঁর প্রথম উল্লেখযোগ্য রাইডিং ছিল ২০১৫ সালে, সমুদ্রপৃষ্ঠ থেকে ৫৬৩৮ মি বা ১৮৭৭৪ ফুট উচ্চতায় মানা পাসে একক যাত্রা। সেইসময় এটি ছিল বিশ্বের সর্বোচ্চ মোটরযোগ্য গিরিপথ। তাঁর কীর্তি লিমকা বুক অফ রেকর্ডস দ্বারা স্বীকৃত হয়েছিল। সে বছর তিনি একটি একক ট্রিপে ৫০০০ মিটারের ওপরে আটটি গিরিপথে মোটর সাইকেল চালিয়ে আরেকটি রেকর্ড তৈরি করেছিলেন। পল্লবী তারপর নতুন গিরিপথ এবং সংকীর্ণ পথ বেছে পাহাড়ে চড়তে থাকেন। তিনি দেশের বিভিন্ন স্থানে কারণ-সচেতনতামূলক রাইড করে সামাজিক কাজও করেছেন। ২০১৭ সালে পল্লবী ভারতের লাদাখ অঞ্চলে মোটর সাইকেল চালান এবং ৫৮০৩ মি বা ১৯৩২৩ ফুট উচ্চতায় উমলিং লা গিরিপথে আরোহণ করেন। তিনি এই কাজে প্রথম ব্যক্তি ছিলেন। উমলিং লা গিরিপথ এখন বিশ্বের সর্বোচ্চ মোটরযোগ্য রাস্তা।
পল্লবীর বর্তমানে নিম্নলিখিত লিমকা বুক রেকর্ড রয়েছে:
পল্লবীর কাজ এবং কৃতিত্ব জাতীয় পর্যায়ে স্বীকৃত হয়েছে এবং তিনি নিম্নলিখিত পুরস্কার পেয়েছেন:
পল্লবী নারী ও শিশুদের সহায়তার জন্য নারী ও শিশু হেল্পলাইন ১৮১ এবং "বেটি বাঁচাও বেটি পড়াও" প্রচারাভিযানের ব্র্যান্ড অ্যাম্বাসেডর হিসেবে বেসরকারি সংস্থা এবং ইউপি রাজ্য সরকারের মহিলা ও শিশু বিভাগের সাথে কাজ করেছেন।
পল্লবী নিয়মিত টেলিভিশনে এবং ডিডি ন্যাশনাল সহ অনেক গণমাধ্যম হাউসে সাক্ষাৎকার দেন।
মার্গমকলী

মার্গমকলী ( মালায়ালাম : മാർഗ്ഗംകളി, মার্গ্গংকল়ি ) হল কেরালা রাজ্যের সেন্ট টমাস খ্রিস্টান সম্প্রদায়ের একটি প্রাচীন ভারতীয় নৃত্য। এই নৃত্য মূলত কনায়া বা দক্ষিণপন্থী খ্রিস্টান নামে পরিচিত এন্ডোগামাস উপ-সম্প্রদায়রা অনুশীলন করেন। নৃত্যটির মাধ্যমে থমাস দ্য এপোস্টেলের জীবন ও ধর্মপ্রচারের কাহিনী বর্ননা করা হয়। নৃত্য পরিবেশনার ভিত্তি হল থমাসের তৃতীয় শতাব্দীর অপোক্রিফাল অ্যাক্টস। 
মার্গমকালীর সম্ভাব্য উৎপত্তি সম্পর্কে বিভিন্ন মত রয়েছে। ডায়াস্পোরার ইহুদি বিবাহের গান এবং নাচের সাথে এর সম্পর্ক পাওয়া যায়। পণ্ডিতরা মালাবার ইহুদি নৃত্য এবং গান এবং মার্গামকালির নৃত্যের মধ্যে সাধারণ সম্পর্ক খুঁজে পেয়েছেন। এছাড়াও, জুসে এবং সালভা ওয়েলের মতো পণ্ডিতরা কনায়া খ্রিস্টান এবং মালাবার ইহুদিদের রীতিনীতি এবং আচার-অনুষ্ঠানের মধ্যে অনেক মিল খুঁজে পেয়েছেন। ভিনমতে এটি ব্রাহ্মণ সম্প্রদায়ের একটি নৃত্য সঙ্গম কালী থেকে উদ্ভূত হয়েছে। আবার অনেকে এও বলে যে এটি কেরালার নাম্বুদিরি ব্রাহ্মণদের একটি শিল্প পরিবেশনা "ইয়াথ্রা কালী" থেকে উদ্ভূত হয়েছে। 
মালয়ালম ভাষায় "মার্গম" মানে পথ বা সমাধান, কিন্তু ধর্মীয় প্রেক্ষাপটে এটি পরিত্রাণ লাভের পথ হিসেবে পরিচিত। খ্রিস্টধর্মে ধর্মান্তরিত করার প্রক্রিয়াটি সম্প্রতি কেরালায় "মার্গাম কুডাল" নামে পরিচিত ছিল। এই লোকশিল্পের বেশিরভাগই সেন্ট টমাস, প্রেরিতের মিশনের সাথে জড়িত। মূলত মার্গ‌মকালী নৃত্য মালাবারে সেন্ট টমাসের আগমন, তার অলৌকিক কাজ ও জীবনির বর্ণনা দেয়। এই বিবরণগুলি দিতে মার্গমকালীর গানে বিভিন্ন স্তবক অন্তর্ভুক্ত করা হয়েছে। মালাবার উপকূলের সিরিয়ান খ্রিস্টানদের মধ্যে কেরালার মার্গ‌মকালী সেন্ট থমাসের প্রাচীন ও পবিত্র ঐতিহ্যের একটি গুরুত্বপূর্ণ উপাদান। 
সাধারণত, ঐতিহ্যবাহী " "চাট্টায়ুম মুন্ডুম" " পরিহিত এক ডজন নর্তকী গান গায় এবং হাততালি দিয়ে "নীলাবিলাক্কুর প্রদীপের" চারপাশে গোল সমূহ রচনা করে নৃত্য পরিবেশন করে। প্রদীপটি খ্রীষ্টর এবং অভিনয়শিল্পীরা তার শিষ্যদের প্রতিনিধিত্ব করে। সাধারণত দুটি অংশে ("পদম") এই নৃত্য পরিবেশিত হয়। কৃত্রিম তলোয়ার এবং ঢালের ব্যবহার নাচকে আকর্ষণীয় মোড় দয়েয়। বাজনা হিসাবে দুটি ছোট পাম আকারের করতাল ছাড়া অন্য কোনো যন্ত্র ব্যবহার করা হয়না। এটি মূলত পুরুষদের দ্বারা পরিবেশিত হত, কিন্তু আজকাল মহিলারাও এই নাচ পরিবেশন করে।
নোরা পোল্লে

নোরা মার্গারেট পোল্লে ( ফিশার ; ২৯শে জুলাই ১৮৯৪ – ১৯৮৮) গ্রীষ্মকালীন অলিম্পিকে ভারতের প্রতিনিধিত্বকারী প্রথম মহিলা ছিলেন। তিনি ১৯২৪ সালের গ্রীষ্মকালীন অলিম্পিকে টেনিস ইভেন্টে অংশ নিয়েছিলেন।
নোরা ফিশার ব্রিটিশ ভারতের বুদাউনে জন্মগ্রহণ করেছিলেন, পুরোনো নথি থেকে দেখা যায় যে ১৯০১ সালে তিনি স্কটল্যান্ডে বসবাস করছিলেন, ১৯১১ সালে তিনি ইস্টবোর্নে বোর্ডিং স্কুলে চলে যান। পরে ১৯১৫ সালে সিডনি ট্রেপেস পোল্লেকে বিয়ে করেন। ট্রেপেস ১৯০২সাল থেকে ভারতীয় সেনাবাহিনীতে কর্মরত ছিলেন এবং পরে মেজর পদে উন্নীত হন।
ফ্রান্সের প্যারিসে অনুষ্ঠিত ১৯২৪ গ্রীষ্মকালীন অলিম্পিকে মহিলাদের একক এবং মিশ্র দ্বৈত উভয় টেনিস ইভেন্টে তিনি প্রতিদ্বন্দ্বিতা করেছিলেন। তিনি কান শহরে অন্য একটি টুর্নামেন্টে সেমিফাইনালে পৌঁছে অলিম্পিকের নিজেকে জন্য প্রস্তুত করেছিলেন। অলিম্পিকে মহিলাদের একক বিভাগে তিনি প্রথম রাউন্ডে বাই পেয়েছিলেন, এরপর দ্বিতীয় রাউন্ডে তিনি গ্রীক খেলোয়াড় লেনা ভালোরিতু-স্কারমাগারের মুখোমুখি হন। এটি তিনি শেষ পর্যন্ত তিনটি সেটে জিতেছিলেন। তৃতীয় রাউন্ডে তিনি স্প্যানিশ খেলোয়াড় লিলি আলভারেজের মুখোমুখি হন। কিন্তু দুর্ভাগ্যবশত, তিনি একেবারেই খেলতে পারেন নি এবং ০ - ৬, ৩ - ৬ পয়েন্টে সোজা সেটে হেরে গিয়েছিলেন। মিশ্র দ্বৈতে তিনি ভারতেরই সিডনি জ্যাকবের সাথে জুটি বেঁধেছিলেন, তাঁরা প্রথম রাউন্ডে বাই পেয়েছিলেন, তারপর দ্বিতীয় রাউন্ডে তাঁরা তিন সেটে এডউইন ম্যাকক্রিয়া এবং মেরি ওয়ালিসের আইরিশ জুটির কাছে হেরেছিলেন।
অলিম্পিকের পরে একই গ্রীষ্মে, পোল্লে ইংল্যান্ডে ভ্রমণ করেন এবং ইংল্যান্ডের দক্ষিণে টুনব্রিজ ওয়েলস টেনিস টুর্নামেন্ট সহ আরও কয়েকটি টুর্নামেন্ট খেলেন এবং এর পরে বেক্সহিল-অন-সি- তে একটি ইভেন্ট খেলেন।। এরপরে তাঁর আর কোন রেকর্ড পাওয়া যায় নি।
নোরা পোল্লে ১৯৮৮ সালে, হেয়ারফোর্ডশায়ারের লিওমিনস্টারে মারা যান।
ইসলামে নিরাপত্তা

ধারণাটির প্রাক-ইসলামিক উৎস রয়েছে, যা আরবের গোত্রগুলোর মধ্যে অনুশীলনের জন্য চিহ্নিত করা হয়েছে, যাতে একটি ভিন্ন উপজাতির সদস্যদের উপর একটি উপজাতির সুরক্ষা প্রসারিত করেছিল (প্রায়শই নিষিদ্ধ করা হয়েছিল)। ইসলামের নবী মুহাম্মাদ সমগ্র মুসলিম সম্প্রদায়কে আবৃত করার জন্য উপজাতীয় সংহতি এবং সুরক্ষা প্রসারিত করেছিলেন, যাতে মুসলমানদের দ্বারা অমুসলিমদের কাছে নিরাপত্তার প্রতিশ্রুতি প্রসারিত হতে পারে এবং শহর বা জনগণের যারা নবজাত মুসলিম খিলাফতের কাছে আত্মসমর্পণ করেছিল তাদের জন্য জারি করা নিরাপত্তা চুক্তির () ভিত্তি তৈরি করতে পারে, এবং এটি এই দলগুলিকে ইসলামী আইনের অধীনে সুরক্ষিত () প্রদান করেছিল।
পরবর্তী সময়ে বিশেষভাবে নিরাপদ-উত্তরণ ধারণার কারণে সীমিত সময়ের জন্য (এক চন্দ্র পঞ্জিকা পর্যন্ত) সীমাবদ্ধ হয়ে পড়েছিল, যা শত্রুদের ইসলামী ভূখণ্ডে থাকার সময় জারি করা হয়েছিল, এবং সেই সময়ের মধ্যে মুসলমানদের দ্বারা নির্যাতিতদের 'নিরাপত্তার জায়গায়' প্রস্থান করার অধিকার ছিল। ইসলামিক দেওয়ানি আইনের দৃষ্টিতে একজন ক্ষণস্থায়ী কে ইসলামিক ভূমিতে তার উপস্থিতির সময়কালের জন্য ইসলামিক শাসনের অধীনে বসবাসকারী র মতোই বিবেচনা করা হয়, তবে এটি ফৌজদারি আইনের ক্ষেত্রেও প্রযোজ্য কিনা তা নিয়ে ভিন্ন ভিন্ন ঐতিহ্য বিদ্যমান। বণিক বা জাহাজ বিধ্বস্ত মানুষরা বাদে বিদেশী দূতেরা স্বয়ংক্রিয় মর্যাদা উপভোগ করত। ফলস্বরূপ প্রাথমিক মধ্যযুগে মুসলিম ও অমুসলিম রাষ্ট্রের মধ্যে বাণিজ্য ও কূটনীতির সুবিধার্থে জারি করা ছিল একটি মৌলিক উপায়। দ্বাদশ শতাব্দীর শেষের দিক থেকে মুসলিম ও খ্রিস্টান রাষ্ট্রগুলির মধ্যে দ্বিপাক্ষিক চুক্তিতে (যা বণিক ও তীর্থযাত্রীদের অধিকার ও বাধ্যবাধকতা নির্ধারণ করে) প্রতিস্থাপন করতে শুরু করে।
পরাজিত বিদ্রোহীদের মতো মুসলমানদের জন্যও জারি করা যেতে পারে। প্রাথমিক ইসলামি যুগে এটি একটি বহুবিস্তৃত প্রথা ছিল, যদিও জোসেফ শ্যাচটের মতে, "এগুলি কঠোরভাবে বলতে গেলে অতিরিক্ত বা এমনকি ধর্মীয় আইনের সাথে বেমানান"।
অখিল ভারতীয় আয়ুর্বিজ্ঞান সংস্থান, মাদুরাই

অল ইন্ডিয়া ইনস্টিটিউট অব মেডিক্যাল সায়েন্সেস মাদুরাই (এইমস মাদুরাই) হল ভারতের তামিলনাড়ু রাজ্যের মাদুরাইয়ের নিকটবর্তী থোপ্পুরের একটি নির্মাণাধীন সরকারি হাসপাতাল ও চিকিৎসা বিদ্যালয়। এইমস মাদুরাই ২০১৫ সালে ঘোষিত ও ২০১৮ সালে অনুমোদিত হয়েছিল। আনুমান করা হচ্ছে ২০২৪ সালের শেষের দিকে নির্মাণ কাজ শুরু হবে।
এটি প্রায় ২,০০০ কোটি টাকা ব্যয়ে নির্মিত হবে।
২০২৩ ওএফসি চ্যাম্পিয়ন্স লিগ

২০২৩ ওএফসি চ্যাম্পিয়ন্স লিগ (অফিসিয়ালভাবে ওএফসি চ্যাম্পিয়ন্স লিগ ২০২৩ নামে পরিচিত) হল ওশেনিয়ান ক্লাব চ্যাম্পিয়নশিপের ২২তম সংস্করণ, ওশেনিয়া ফুটবল কনফেডারেশন (ওএফসি) দ্বারা আয়োজিত ওশেনিয়ার প্রিমিয়ার ক্লাব ফুটবল টুর্নামেন্ট এবং ১৭ তম আসর। বর্তমান ওএফসি চ্যাম্পিয়ন্স লিগের নামও পরিচিত। 
ডিফেন্ডিং চ্যাম্পিয়ন অকল্যান্ড সিটি এফসি, ফিজিয়ান সুভাকে পরাজিত করে রেকর্ড একাদশ শিরোপা জিতেছে এবং সৌদি আরব ২০২৩ ফিফা ক্লাব বিশ্বকাপ খেলার অধিকার অর্জন করেছে। যেহেতু তারা ২০২২ ওএফসি চ্যাম্পিয়ন্স লিগ জিতেছে, তারা ২০২৫ ফিফা ক্লাব বিশ্বকাপ খেলার অধিকারও অর্জন করেছে।
১১টি ওএফসি সদস্য অ্যাসোসিয়েশনের মোট ১৮টি দল প্রতিযোগিতায় অংশ নিতে পারে।
</onlyinclude>
সব সময় স্থানীয় ছিল, ভানতুয়া ()।
<onlyinclude>
</onlyinclude>
সব সময় স্থানীয় ছিল, ভানতুয়া ()।
<onlyinclude></onlyinclude>
নকআউট পর্বের চারটি দল একক-নির্মূলের ভিত্তিতে খেলেছে, প্রতিটি টাই ভিএফএফ ফ্রেশওয়াটার স্টেডিয়ামে একক ম্যাচ হিসাবে খেলেছে।
বন্ধনীটি নিম্নরূপ নির্ধারণ করা হয়েছিল:
<onlyinclude></onlyinclude>
মুহাম্মদ ইসহাক মাদনি

মুহম্মদ ইসহাক মাদনি (১৯৩৩-২০১৩) ছিলেন একজন জনপ্রিয় পাকিস্তানি ইসলামিক পণ্ডিতদের একজন।
তিনি ১৯৩৩ সালে লায়লপুরে একটি ছোট জমিদার পরিবারে জন্মগ্রহণ করেন। ম্যাট্রিকুলেশনের পর তিনি একটি অতিরিক্ত বিষয় হিসেবে গণিত নিয়ে সরকারি কলেজ লায়ালপুর থেকে প্রথম বিভাগে ফেলো অফ আর্টস (এফএ) পাস করেন। পরবর্তীকালে তিনি ধর্মের প্রতি ঝোঁক গড়ে তোলেন এবং ধর্মীয় কাজ বোঝার জন্য তিনি আরবি, ফার্সি, উর্দু এবং ইংরেজি ভাষা শিখেছিলেন। তিনি তার বাবাকে জমিতে কাজ করতে সাহায্য করতেন এবং ক্ষেত চাষের সময় এক হাতে বই পড়তেন। মৌলভী আহমেদ মাল্লা তাকে সরফ (রূপবিদ্যা) এবং নাহু (বাক্যবিন্যাস) শিখিয়েছিলেন তারপর তিনি মাওলানা ইমাদাদ উল হকের কাছ থেকে যুক্তিবিদ্যা, দর্শন এবং অন্যান্য চারুকলা সম্পর্কে নির্দেশনা চান। তিনি আরবি ভাষা ও সাহিত্যে পারদর্শী হয়ে ওঠেন এবং গবেষণার ক্ষেত্রে প্রবেশ করেন।
তিনি ১৯৮৩ সাল পর্যন্ত তার গ্রামের মসজিদে খুতবা প্রদান অব্যাহত রাখেন। পরবর্তীতে তিনি ফয়সালাবাদের প্রধান মসজিদে জামিয়া মসজিদ মুহাম্মাদী করিমিয়া নামে তার দায়িত্ব পালন শুরু করেন। তিনি জনপ্রিয় হয়ে ওঠেন, তার শুক্রবারের খুতবার কারণে অনেক লোক তাদের বিশ্বাসকে সংস্কার করে। তিনি ফতোয়া অনলাইনে মানুষের প্রশ্নের উত্তর দেন।
তার একটি অনন্য উতসাহী শৈলী ছিল যা দিয়ে তিনি বিভিন্ন ধর্মীয় বিষয়ে মতামত দিতেন। ইসহাক ছিলেন খুব কম ধর্মীয় গবেষক পণ্ডিতদের মধ্যে একজন, যিনি ঐতিহ্যবাদী হওয়ার পাশাপাশি ব্যতিক্রমীভাবে বাস্তববাদীও ছিলেন। শরীয়তের বিভিন্ন বিষয়ে ঘোষণা করে তিনি শুধু বৈধ রেওয়ায়েতের ভিত্তিতে তার যুক্তি প্রতিষ্ঠা করেননি বরং যৌক্তিক যুক্তি দিয়ে তার শ্রোতাদের বোঝাতেও সমর্থ হয়েছেন। ইসহাকের অনুভূতির পাশাপাশি যুক্তির উপর দুর্দান্ত কর্তৃত্ব ছিল এবং এই কারণে তিনি শিয়া এবং সুন্নি উভয় চিন্তাধারার মধ্যে উচ্চ মর্যাদার অধিকারী ছিলেন এবং তার বক্তৃতাগুলি মনোযোগ সহকারে শোনা হত। বিভিন্ন ইসলামী চিন্তাধারার মধ্যে মতের পার্থক্য সম্পর্কে তার অবিশ্বাস্য উপলব্ধি ছিল, তার একটি দুর্দান্ত স্মৃতিশক্তি ছিল এবং বিভিন্ন বয়সের ফুকাহা, মুহাদ্দিসীন এবং মুফাসসিরীনের অতীত মতামত তাত্ক্ষণিকভাবে তার যুক্তি সমর্থন করার জন্য সরবরাহ করতে পারতেন। ইসহাক ২১ শাওয়াল ১৪৩৪ হিজরি ২৮ আগস্ট ২০১৩ তারিখে ইন্তেকাল করেন।
ইসহাক ইসলামী সম্প্রদায়ের (উম্মাহ) ঐক্যে বিশ্বাসী ছিলেন। তিনি কখনই কোন সম্প্রদায়ের নিন্দা করেননি এবং এই কারণে তার বন্ধু ও শুভাকাঙ্ক্ষীদের বৃত্তে সমস্ত সম্প্রদায়ের লোকদের গণনা করা হয়েছিল। ইসহাক মাদনি খোলাখুলি ঘোষণা করেছিলেন, "ধর্ম আমাদের মধ্যে শত্রুতা প্রচার করে না, আমার বার্তা একটি ভালবাসার, এটি যে ব্যক্তি যে পরিমাণে নিয়ে যেতে পারে"। তিনি বিশ্বাস করতেন যে, ইসলামিক স্কলারদের উচিত দুর্বল হাদিসের পরিবর্তে শুধুমাত্র সহিহ হাদিসের উপর মনোযোগ দেওয়া। তিনি আরও বিশ্বাস করতেন যে ইসলামের বিদ্বান পন্ডিতদের বিভিন্ন ইসলামী চিন্তাধারার প্রতি নিরপেক্ষ হওয়া উচিত এবং মতের পার্থক্যগুলি পুঙ্খানুপুঙ্খভাবে অধ্যয়ন করা উচিত এবং চিন্তাধারার মাহাত্ম্য বা প্রভাবের উপর নয় মতামতের সত্যতার ভিত্তিতে ফতোয়া দেওয়া উচিত। তিনি সকল মুসলমানের মধ্যে আহলে বাইতের প্রতি ভালোবাসা ও শ্রদ্ধার প্রচারও করেছিলেন।
ইসহাক তার বক্তৃতায় এবং বক্তৃতায় সম্পূর্ণ এবং বিশদ রেফারেন্সের সাথে তর্ক করার দাবি করেছিলেন এবং তারপরে তার অবস্থান অটলভাবে ধরে রাখতেন যার ফলে অনেক পণ্ডিত তার সাথে দ্বিমত পোষণ করেছিলেন। ইসহাকের বিরুদ্ধে তাদের সমালোচনা ছিল যে, তিনি সম্পূর্ণ আহলে হাদীস বা সম্পূর্ণ শিয়া, বেরেলভী, দেওবন্দীও ছিলেন না।
রকি ভাই

রাজা কৃষ্ণাপ্পা বেরিয়া ওরফে রকি ভাই হল কেজিএফ ফিল্ম সিরিজ এবং চলচ্চিত্রের খলনায়ক প্রধান নায়ক চরিত্র।
সেন্ট অ্যালব্যাইন্সের রবার্ট

সেন্ট অ্যালব্যাইন্সের রবার্ট (মৃত্যুঃ ১১৮৭ খ্রিষ্টাব্দে) ছিলেন একজন ইংরেজ টেম্পলার নাইট যিনি খ্রিস্টান ধর্ম থেকে ইসলাম ধর্ম গ্রহণ করেছিলেন। ১১৮৭ খ্রিষ্টাব্দে, তিনি হাতিনের যুদ্ধের পাশাপাশি জেরুজালেম পুনরুদ্ধারের সময় ক্রুসেডারদের বিরুদ্ধে সালাউদ্দিনের একটি সেনাবাহিনীর নেতৃত্ব দিয়েছিলেন, এবং সেই সময়ে জেরুজালেম ফ্রাঙ্ক ক্রুসেডারদের নিয়ন্ত্রণে ছিল। 
রবার্ট এক সময় সালাউদ্দিনের ভাগ্নিকে বিয়ে করেছিলেন, কিন্তু জেরুজালেমের বাইরে কিছুক্ষণ পরেই তাকে হত্যা করা হয়েছিল। 
রবার্টের ইসলামে ধর্মান্তরিত হওয়া খ্রিস্টানদের মধ্যে উল্লেখযোগ্য হতাশার সৃষ্টি করেছিল এবং সাধারণভাবে রবার্টের কাজ নাইট টেম্পলারদের রাগান্বিত করেছিল।
হানি রোজ

হানি রোজ ভার্গিস একজন ভারতীয় অভিনেত্রী, যিনি প্রধানত মালয়ালম চলচ্চিত্রে অভিনয় করেন। তিনি কয়েকটি তামিল, কন্নড় এবং তেলুগু চলচ্চিত্রেও অভিনয় করেছেন। তিনি ২০০৫ সালের মালায়ালাম চলচ্চিত্র "বয় ফ্রেন্ডের" মাধ্যমে বড় পর্দায় অভিষিক্ত হন। ২০১২ সালে "ত্রিভান্দ্রম লজ" চলচ্চিত্রে অভিনয়ের মাধ্যমে খ্যাতি লাভ করেন।
হানি রোজ ভার্গিস ১৯৯১ সালের ৫ সেপ্টেম্বর কেরালার একটি মুলামাট্টমে সাইরো-মালাবার ক্যাথলিক পরিবারে জন্মগ্রহণ করেন। হানি তার প্রাথমিক শিক্ষা মুলামাটের শেম হাই স্কুল থেকে শেষ করেন এবং আলুভার সেন্ট জেভিয়ার্স কলেজ থেকে স্নাতক অর্জন করেন।
হানি রোজ ২০০৫ সালে ১৪ বছর বয়সে তার কর্মজীবন শুরু করেন, তিনি প্রথম বিনয়ন পরিচালিত মালায়ালাম চলচ্চিত্র "বয় ফ্রেন্ডে" অভিনয় করেন। তিনি মণিকুত্তনের জন্য তার বন্ধুর ভূমিকায় অভিনয় করেছিলেন। ২০০৬ সালে তিনি তার প্রথম অ-মালয়ালম প্রকল্প তেলুগুতে "এ ভারশাম স্বাক্ষীগা" গ্রহণ করেন, যেটি তার প্রথম তামিল চলচ্চিত্র রোমান্টিক নাটক "মুধল কানাভে" দ্বারা অনুসরণ করা হয়েছিল। হানি রোজ মুথিয়ালা সুব্বিয়ার ৫০তম চলচ্চিত্র মালায়ালম এ অভিনয় করেছেন।
হানি রোজের প্রত্যাবর্তন চরিত্রটি হল "ত্রিবান্দ্রম লজে" 'ধওয়ানি নাম্বিয়ার', এটি তাকে তার কর্মজীবনে একটি অগ্রগতি এনে দিয়েছে। তিনি সেই ছবির পরে তার পর্দার নাম পরিবর্তন করে ধাওয়ানি রাখার সিদ্ধান্ত নেন, কিন্তু "অঞ্জু সুন্দরীকাল-" এ হানি রোজে ফিরে আসেন।
২০১১ সালে তিনি একটি তামিল প্রকল্প সম্পন্ন করেছিলেন("মাল্লুকাট্টু"), যেটায় তিনি ২০০৯ সালের দিকে স্বাক্ষর করেছিলেন এবং একই বছরে একটি মালায়ালাম চলচ্চিত্র ("পিথাভিনুম পুথরানুম পারিশুধাত্মাভিনুম") সম্পন্ন করেন, কিন্তু পরবর্তীটি আটকে আছে। হানি রোজ তার পরিচালক দীপেশের "পিথাভিনুম পুথ্রানুম পারিসুধালমাভিনুম-" এ বোন এলসিটা নামে একজন সন্ন্যাসী চরিত্রে অভিনয় করেছেন। তিনি হোটেল ক্যালিফোর্নিয়াতে জয়সূর্যের সাথে এবং জয়সূর্যের স্ত্রীর ভূমিকায় "থ্যাঙ্ক ইউ-" তেও অভিনয় করেছিলেন, ফাহাদের সাথে আমি নামক "৫ সুন্দরীকাল" ফিচারেটে এবং মামুটির সাথে "ডাইভাথিন্তে স্বানথাম ক্লিটাস", যেখানে তিনি একজন সাহসী এবং শক্তিশালী মালয়ালি মহিলার চরিত্রে অভিনয় করেছেন।
২০১৫ সালে তিনি একজন ভালো গায়ক এবং মডেল শার্লি চরিত্রে অভিনয় করেন, যিনি "ইউ টু ব্রুটাস" -এ একজন বিবাহিত পুরুষের প্রেমে পড়েন। তিনি মম্মুট্টীর সাথে "দাইভাথিন্টে স্বন্তাম ক্লিটাস", সুরেশ গোপীর সাথে মাই গড, "কানাল", "ইত্তিমানি: মেড ইন চায়না" এবং মোহনলালের সাথে "বিগ ব্রাদার", জয়রামের সাথে "স্যার সিপি", এবং দিলীপের সাথে রিং মাষ্টারের মতো উল্লেখযোগ্য চলচ্চিত্রগুলিতে অভিনয় করেছিলেন।
সুন্দর সি এবং জয় অভিনীত "পাট্টাম্পুচি" (২০২২) দিয়ে আট বছর পর তামিল চলচ্চিত্রে ফিরে আসেন হানি রোজ। তারপর তিনি মোহনলাল অভিনীত বৈশাখ পরিচালিত "মনস্টার-" এ অভিনয় করেন এবং ছবিতে তার অভিনয় প্রশংসিত হয়। ২০২৩ সালে তিনি নন্দমুরি বলকৃষ্ণ অভিনীত তেলুগু চলচ্চিত্র "ভিরা সিমহা রেড্ডিতে" হাজির হন যা নয় বছরের ব্যবধানে তেলুগু চলচ্চিত্রে তার প্রত্যাবর্তন ছিল।
নায়ার

নায়াররা হল ভারতীয় হিন্দু বর্ণের একটি দল। নৃতত্ত্ববিদ ক্যাথলিন গফের মত অনুসারে, নায়ার একটি একক গোষ্ঠী নয় বরং বর্ণের একটি নামকৃত বিভাগ। নায়ারদের মধ্যে বেশ কয়েকটি জাতি এবং অনেকগুলি উপবিভাগ রয়েছে, যাদের সকলেই 'নায়ার' উপাধি বংশপরম্পরায় বহন করেনি। এরা অধুনা ভারতের কেরালা রাজ্যে বসবাস করছে। তাদের অভ্যন্তরীণ বর্ণ আচরণ এবং পদ্ধতিগুলি এলাকার উত্তর এবং দক্ষিণ অংশের অধিবাসীদের থেকে স্পষ্টতই আলাধা।
ঐতিহাসিকভাবে জানা যায় যে নায়াররা "থারাবাদ" নামক বৃহৎ পারিবারিক সমুহে বাস করত। এই থারাবাদ সমূহ এক সাধারণ মহিলা পূর্বপুরুষের বংশধর। এই পরিবারের একক এবং তাদের অস্বাভাবিক বিবাহের প্রথা ছিল যা এখন আর প্রচলিত নেই। নায়ার বিবাহের প্রথার বিষয়ে গবেষকদের আগ্রহের মূল কারন ছিল দুটি বিশেষ আচারের অস্তিত্ব - প্রাক-বয়ঃসন্ধিকাল "থালিকেট্টু কল্যাণম" এবং পরবর্তীকালের "সম্বন্ধম" । কিছু অঞ্চলে বহুবিবাহের অনুশীলনও হয়। কিছু নায়ার মহিলা মালাবার অঞ্চলের নাম্বুদিরি ব্রাহ্মণদের সাথে অতিবিবাহও করতেন।
নায়াররা ঐতিহাসিকভাবে এই অঞ্চলে সামরিক সংঘাতে জড়িত ছিল। ১৮০৯ সালে নায়ার এবং ব্রিটিশদের মধ্যে শত্রুতার পর, ব্রিটিশরা ব্রিটিশ ভারতীয় সেনাবাহিনীতে নায়ারের অংশগ্রহণ সীমিত করে। ভারতের স্বাধীনতার পর, ত্রাভাঙ্কোর রাজ্য বাহিনীর নায়ার সেনাদল ভারতীয় সেনাবাহিনীতে যোগ দেয় এবং ভারতীয় সেনাবাহিনীর প্রাচীনতম সেনাদল, মাদ্রাজ রেজিমেন্টের নবম ব্যাটালিয়নের একটি অংশ হয়ে ওঠে।
নায়ার পরিবারগুলি বংশের অভিভাবক হিসাবে সর্পকে পূজা করে। সাপের উপাসনা, একটি দ্রাবিড় প্রথা। এই সর্প পূজা স্থানীয় এলাকায় এতটাই প্রচলিত যে একজন নৃবিজ্ঞানী উল্লেখ করেছেন: "পৃথিবীর কোন অংশেই কেরালার চেয়ে বেশি সাধারণ সাপের পূজা হয় না।" প্রায় প্রতিটি নায়ার পরিবারের বাড়ির উঠোনের দক্ষিণ-পশ্চিম কোণে সাপের ঢিবি দেখা যায়।
চন্দ্র তোমর

চন্দ্র তোমর (১০ই জানুয়ারী ১৯৩২ - ৩০শে এপ্রিল ২০২১) ছিলেন ভারতের উত্তর প্রদেশ রাজ্যের বাগপথ জেলার জোহরি গ্রামের একজন ভারতীয় অশীতিপর শার্পশুটার (অব্যর্থসন্ধানী)।
৬০ বছরেরও বেশি বয়সে, ১৯৯৯ সালে গুলি করা শেখার পর থেকে, তিনি ৩০ টিরও বেশি জাতীয় চ্যাম্পিয়নশিপ জিতে একজন দক্ষ শুটার হিসাবে জাতীয় খ্যাতি অর্জন করেছিলেন। তাঁকে বিশ্বের সবচেয়ে বয়স্ক (মহিলা) শার্পশুটার হিসেবে উল্লেখ করা হয় এবং তিনি "নারীবাদীদের আদর্শ"। উত্তরপ্রদেশ সরকার নয়ডা শুটিং রেঞ্জ এবং তাঁর গ্রামের একটি রাস্তাকে তাঁর নামে নামকরণ করেছে ।
তোমর কখনো স্কুলে যাননি এবং ১৫ বছর বয়সে তাঁর বিয়ে হয়ে গিয়েছিল। তিনি যখন গুলিচালনা শেখা শুরু করেছিলেন তখন তাঁর বয়স ছিল ৬৫র বেশি, এবং যখন তিনি প্রথম পেশাদার প্রতিযোগিতায় যোগদান শুরু করেছিলেন তখন তাঁকে নিয়ে উপহাস করা হয়েছিল। তোমর বলেছেন তাঁর স্বামী এবং স্বামীর ভাইয়েরা প্রথমে রাগান্বিত হয়েছিলেন এবং প্রতিযোগিতায় তাঁর অংশগ্রহণের বিরোধিতা করেছিলেন, কিন্তু তিনি শ্যুটিং চালিয়ে যাওয়ার সিদ্ধান্ত নেন। তাঁর মেয়ে এবং নাতনি শ্যুটিং দলে যোগ দিয়েছিলেন। তোমর অন্যান্য পরিবারকে তাঁদের কন্যাদের যোগদানের অনুমতি দিতে উৎসাহিত করেছিলেন।
তোমরের পাঁচ সন্তান এবং বারো নাতি-নাতনি রয়েছে। যখন তাঁর নাতনী শেফালি জোহরি রাইফেল ক্লাবে কীভাবে গুলি করতে হয় তা শিখতে চেয়েছিল, তখন তোমর সুযোগক্রমে গুলি করা শিখতে শুরু করেছিলেন। তাঁর নাতনি ছেলেদের শ্যুটিং ক্লাবে একা যেতে লজ্জা পেত। তাই সে ঠাকুমাকে তার সাথে নিয়ে গিয়েছিল। রেঞ্জে, যখন তাঁর নাতনি একটি পিস্তলে গুলি ভরতে পারেনি, তখন তিনি পিস্তল হাতে নিয়েছিলেন এবং লক্ষ্যবস্তুতে গুলি করেছিলেন। তাঁর প্রথম শটেই একেবারে লক্ষ্যভেদ হয়েছিল। ক্লাবের প্রশিক্ষক, ফারুক পাঠান, তাঁর এত দক্ষ শুটিং দেখে অবাক হয়েছিলেন। তিনি তাঁকে ক্লাবে যোগদানের এবং একজন শুটার হওয়ার প্রশিক্ষণ নেওয়ার পরামর্শ দেন। তোমর তাই করেছিলেন। তাঁর প্রশিক্ষক মন্তব্য করেছেন: "তাঁর চূড়ান্ত দক্ষতা, সুস্থির হাত এবং তীক্ষ্ণ চোখ রয়েছে।"
২০২১ সালে, তোমর "দ্য নিউ ইয়র্ক টাইমসকে" বলেছিলেন যে তাঁর শক্তি এবং তৎপরতার উৎস; "ছোটবেলা থেকে আমি যে সমস্ত গৃহস্থালির কাজ করতাম, যেমন হাতে চাকা ঘুরিয়ে গম পেষা, গরুর দুধ দোওয়া, ঘাস কাটা এইভাবে সক্রিয় থাকা গুরুত্বপূর্ণ। আপনার শরীরের বয়স হতে পারে, কিন্তু আপনার মন তীক্ষ্ণ রাখুন।"
তাঁর ভাগ্নি শার্পশুটার সীমা তোমর, ছিলেন প্রথম ভারতীয় মহিলা যিনি ২০১০ সালে রাইফেল এবং পিস্তল বিশ্বকাপে পদক জিতেছিলেন। তাঁর নাতনী, শেফালি তোমর, আন্তর্জাতিক শুটার মর্যাদা অর্জন করেছেন এবং হাঙ্গেরি ও জার্মানিতে আন্তর্জাতিক প্রতিযোগিতায় অংশ নিয়েছেন; তাঁরা দুজনেই তোমরকে ইতিবাচক উৎসাহ প্রদানের জন্য কৃতিত্ব দেন এবং তাঁদের পরামর্শ দেওয়ার জন্য তাঁর ননদ প্রকাশী তোমারের প্রশংসা করেন।
১৯৯৯ সাল থেকে, তোমর ভারত জুড়ে ২৫টির বেশি রাজ্য এবং বড় চ্যাম্পিয়নশিপে প্রতিদ্বন্দ্বিতা করেছিলেন এবং জিতেছিলেন। চেন্নাইয়ে অনুষ্ঠিত প্রবীণদের শ্যুটিং চ্যাম্পিয়নশিপে তিনি স্বর্ণপদক জিতেছিলেন। তাঁর সাফল্য স্থানীয় লোকজনকে কার্যকরী ক্রীড়া পেশা হিসেবে শ্যুটিং কে নিতে উৎসাহিত করেছে। তাঁর নাতি-নাতনিও তাঁকে দেখে উৎসাহিত হন। ২০২১ সালের ৩০শে এপ্রিল, ৮৯ বছর বয়সে কোভিড-১৯- এ আক্রান্ত হয়ে মারা যান তোমর।
মুক্কুলাঠোর

মুক্কুলাঠোর জনগোষ্ঠী যারা সম্মিলিতভাবে থেভার নামেও পরিচিত, তারা ভারতের তামিলনাড়ুর মধ্য ও দক্ষিণ জেলায় বসবাসকারী একটি সম্প্রদায় বা সম্প্রদায় গোষ্ঠী। তারা আগামুদয়ার, কাল্লার এবং মারাভার সম্প্রদায় নিয়ে গঠিত যারা একই পৌরাণিক কাহিনী অনুসারে দাবি করে যে তারা একসময় বিভিন্ন প্রাচীন দক্ষিণ ভারতীয় রাজবংশের সদস্য ছিল।
মুক্কুলাঠোর এবং থেভার শব্দটি সমার্থকভাবে ব্যবহৃত হয়। মাদুরাই কামরাজ বিশ্ববিদ্যালয়ের আর. মুথুলক্ষ্মীর মতে, থেভার কথার আক্ষরিক অর্থ হল স্বর্গীয় প্রাণী বা ঐশ্বরিক প্রকৃতির মানুষ এবং মুক্কুলাঠোর কথার মানে হল তিনটি একত্রিত গোষ্ঠী। আগামুদয়ার, কাল্লার এবং মারাভার এই তিন সম্প্রদায় একটি সাধারণ পৌরাণিক কাহিনীর উপর ভিত্তি করে নিজেদের ইন্দ্র এবং এক স্বর্গীয় মহিলার বংশধর হওয়ার দাবি করে। তিনটি দল ঐতিহ্যগতভাবে নিজেদেরকে তাদের সহকর্মী মুক্কুলাঠোর থেকে শ্রেষ্ঠ বলে বিশ্বাস করে।
থেভার সম্প্রদায়ের লোকেরা সঙ্গম যুগে প্রাচীন মুভেনদার রাজবংশের বংশোদ্ভূত হওয়ার দাবি করে। আগমুদয়াররা নিজেদের চেরা রাজবংশ, কল্লাররা চোল এবং মারাভাররা পান্ড্যদের বংশধর বলে নিজেদের উল্লেখ করেন। নৃতাত্ত্বিক সুসান বেলি উল্লেখ করেছেন যে কাল্লার এবং মারাভার উভয় সম্প্রদায়ই অপেক্ষাকৃত নতুন বর্ণ সত্তা। উভয় নামই মূলত পোলিগার বা স্থানীয় সর্দারদের দ্বারা বিশিষ্ট লোকেদের দেওয়া উপাধিমাত্র। তবে এই উপাধির ধারকরা আঠারো শতকের শেষ পর্যন্ত ব্রাহ্মণ্য হিন্দু ধর্ম, বর্ণের ধারণা এবং অন্তঃবিবাহের মতো বর্ণ-সংজ্ঞায়িত অনুশীলনের দ্বারা প্রভাবিত হননি। তুলনামূলকভাবে সাম্প্রতিক অতীতে পোলিগারদের সাথে তাদের সখ্যতার বন্ধন তৈরি হয়েছে তারপরে, জঙ্গল ছাড়পত্র, রাষ্ট্র-নির্মাণ এবং আদর্শগত পরিবর্তনের ফলে এবং অন্যান্য গোষ্ঠীর সাথে সহবাস ইত্যাদি বিভিন্ন কারণের ফলে জাতি হিসাবে এদের বিবর্তন ঘটে। ১৯১১ সালে ব্রিটিশরা থেভারদের এক "অপরাধী জাতি" হিসাবে চিহ্নিত করেছিল
ভারতীয় স্বাধীনতার পরের সময়কালে,মুক্কুলাঠোর বা থেভাররা "সুপার-কাস্ট" বা উচ্চ জাত হিসাবে পরিচিত হয়েছে যা তিনটি স্বতন্ত্র সম্প্রদায়কে একত্রিত করে তৈরি হয়েছে। তারা এখন সর্বভারতীয় আন্না দ্রাবিড় মুনেত্র কড়গম রাজনৈতিক দলের জোরালো ও শক্তিশালী সমর্থক হিসাবে পরিচিত।